और फिर एक दिन , जब वहां से लौटने का प्लान बनाया लेकिन प्लान के मुताबिक उसी रात लौटकर रसोई की टूटी खिड़की से जो मंजर देखा , फिर तो किसी से कुछ कहने सुनने को कुछ रह ही नही गया था। दो मर्द एक दूसरे से बुरी तरह गुंथे हुए थे। मोमबत्ती की तरह सुलगता रहा वजूद। फिर आखिरी छोर तक पहुंचते पहुंचते लगा कि साबुत कुछ भी नही बचेगा। चट्टान की तरह अडिग कुतर्क करते पुरुष का कोई कुछ नही बिगाड़ सकता। स्त्री होकर भी स्त्री के प्रति न जाने किस जन्म की दुश्मनी निकाल रही थी वो मां बनी औरत ? कितनी तरह के सवाल जबाव बेदम होकर फर्श पर लुढके पड़े थे।